Lisa 1 
24.05.2024 hankelepingu
nr 2-2/24/531-1 juurde

Tehniline kirjeldus
POOLVILLASED SOKID
1	toote kirjeldus
Sokid on ühevärvilised, tihedakoelised ja ühekordse äärisega. Soki ülemine äär on kootud soonikkoes 1 + 1. Soki ülejäänud osa on kootud frotee sidusega (soki sisemisel poolel froteesilmused).
Varbaosas olev õmblus on keteldatud (silmuseliselt ühendatud). 
Sokid on vanutatud ja vormitud. Sääreosa ülaäärde on kootud 0,5 cm laiune värviline triip vastavalt suurusnumbritele:
•	suurusel 23-valge 11-0107 TPX;	 
•	suurusel 25-pruun 18-1222 TPX;
•	suurusel 27-roheline 17-0145 TPX;
•	suurusel 29-sinine 18-4440 TPX;
•	suurusel 31-punane 18-1561 TPX;
•	suurusel 33-kollane 14-1050 TPX.
2	materjalid
2.1	üldnõuded
Toote valmistamiseks vajalikud materjalid vastavad tehnilises kirjelduses kehtestatud nõuetele või on nendega samaväärsed. 
Tehnilises kirjelduses toodud värvid on esitatud „Pantone FASHION HOME + INTERIORS“ 2013. a. värvikaardi järgi. 
Pakkuja poolt pakutava materjali tolerants peab mahtuma hankija etteantud vahemikku.
2.2	põhimaterjal 
Koostis:			min 60% villa
			max 38% polüamiidi
			2–3% elastaani
Värvus			tumehall
Kaal			120–140 g/paar (suurus 29)
Silmuste arv		soovitavalt 20–24 silmust/5 cm
Värvipüsivus:
hõõrdumise toimele	4			EVS-EN ISO 105-X12
pesemise toimele	4			EVS-EN ISO 105-C06
higi toimele		4			EVS-EN ISO 105-E04
2.3	materjalide hooldustingimised
Toote valmistamiseks vajalikud materjalid peavad vastama vähemalt järgmistele hooldustingimustele:

	

					
3	nõuded tootele
3.1	üldnõuded
3.1.1	Toode vastab tehnilisele kirjeldusele. Tootjapoolsel kvaliteedi tagamisel järgitakse ISO 9001 seeria standardeid.
3.1.2	Tootja peab kindlustama, et kõik tema poolt kasutatavad materjalid on kooskõlas käesoleva kirjelduse punktis 2 esitatud nõuetega.
3.2	kudumine
3.2.1	Froteesilmused on ainult soki sisemisel poolel.
3.2.2	Niidipinge kudumis on ühtlane.
3.3	viimistlus
3.3.1	Toode on puhastatud lahtistest niidiotstest.
3.3.2	Ühe paari sokid on omavahel sümmeetrilised.
3.4	näidised
3.4.1	Tootenäidis on valmistatud sama tehnoloogia järgi, mida hiljem kasutatakse tootmisel.
3.4.2	Hankemenetluse käigus heaks kiidetud tootenäidist kasutatakse võrdlusmaterjalina toodangu kvaliteedi kontrollimisel.
3.5	toote markeerimine
Toode peab tarnimisel olema markeeritud alljärgnevalt: igale sokipaarile on kinnitatud etikett-kleebis. Etikett-kleebise värvus on valge ning teksti värvus must.
Etiketil on markeering alljärgnevas järjestuses:
1.	suurus;
2.	nimetus;
3.	lepingu osapool;
4.	hankelepingu number;
5.	valmistamise aeg (kuu ja aasta);
6.	materjali koostis;
7.	hooldusmärgid;
8.	NSN-kood;
9.	NSN-kood GS1-128 vöötkoodi formaadis (AI 7001);
10.	variandikood;
11.	variandikood GS1-128 vöötkoodi formaadis (AI 91).
4	Koodid
Koodid edastatakse edukale pakkujale ostutellimusega. 
5	pakkimine
Toode peab tarnimisel olema pakitud alljärgnevalt: sokid on ühendatud omavahel paariks. 
Viis paari sokke on ühendatud pakiks ja igale pakile on kinnitatud etikett-kleebis.
Etiketil on markeering alljärgnevas järjestuses:
1.	suurus
2.	nimetus
3.	müüja nimi
4.	lepingu number
5.	valmistamise aeg (kuu ja aasta)
6.	materjali koostis
7.	hooldusmärgid
8.	NSN- kood 
9.	NSN- kood GS1-128 vöötkoodi formaadis (AI 7001)
10.	variandikood;
11.	variandikood GS1-128 vöötkoodi formaadis (AI 91)

Ühes pakkekastis on 10 pakki sokke (50 paari). Ühes pakkekastis on üks suurusnumber. Kõikides kastides on toodete peale asetatud papp, mis hoiab ära kasti avamisel toodangusse sisse lõikamist. Pakkekastid on viiekihilisest papist, millest kaks vahekihti on lainelisest papist. Pakkekast ei ole deformeerunud transpordi käigus ning tal ei ole muljumise jälgi. Pakkekastil ei ole mittevajalikku märgistust (nt transpordi etikett) ega muud eksitavat informatsiooni.
Pakkekasti markeering on vähemalt A4 suurusega sildil trükitähtedega ja paksus (bold) kirjas. Minimaalne tähe kõrgus on 0,8 cm. Pakkekastile on kinnitatud markeering kasti otsale ja küljele (ühel kastil kaks silti).
Markeeringu andmed sildil on alljärgnevas järjestuses:
1.	NSN-kood;
2.	NSN-kood GS1-128 vöötkoodi formaadis (AI 7001);
3.	variandikood;
4.	variandikood GS1-128 vöötkoodi formaadis (AI 91);
5.	toote nimetus; 
6.	suurus;
7.	kogus ja ühik ( pr/PR);
8.	pakendamise tase (tase 3)* ja tarne aeg (kuu ja aasta);
9.	hankelepingu number ja partiinumber;
10.	hankelepingu number GS1-128 vöötkoodi formaadis (AI 10);
11.	müüja nimi.
Pakkekastid on asetatud täpselt euroalusele (kastid ei tohi olla üle aluse). Euroaluse mõõt on 800 × 1200 x 144 mm. Ühel euroalusel on ühesuguse kaubakoodiga tootekastid. EUR kaubaalus peab olema valmistatud EPAL või UIC Green Cargo litsentsi alusel.  Alus peab olema märgistatud tähistusega EUR.
Viimase tarne euroalustele on lubatud ühesuguse nimetusega, aga erinevate kaubakoodidega tootekastid. Kui tarnekogus ei võimalda täis euroalust ühe kaubakoodiga, siis on lubatud komplekteerida alusele kahe erineva kaubakoodiga tootekastid nii, et kõik ühesuguse koodiga tootekastid on allpool ja teise kaubakoodiga tootekastid nende peal (kahe erineva kaubakoodiga tootekastid ei tohi olla segamini). 
Euroalused peavad olema terved (ei ole pehkinud, hallitanud ega katkiseid laudu), puhtad, ei tohi olla väljaulatuvaid naelu.
Euroalused peavad vastu pidama kauba pikaajalisele hoiustamisele. Euroalustele asetatud pakkekastide maksimaalne kõrgus on 120,0 cm.
Transpordipakendiks on pakendikile, millega on euroalustel olevad pakkekastid ümbritsetud. Pakendikile hoiab tootekaste kindlalt euroalusel ning kaitseb välismõjude eest.
Transpordipakendi markeering on vähemalt A4 suurusega sildil trükitähtedega ja paksus (bold) kirjas. Minimaalne tähe kõrgus on 0,8 cm.  
Transpordipakendile on kinnitatud markeering kõikidele külgedele (ühel pakendil neli silti). 
Markeeringu andmed sildil on alljärgnevas järjestuses:
1.	NSN-kood; 
2.	NSN-kood GS1-128 vöötkoodi formaadis (AI 7001);
3.	kaubakood; 
4.	kaubakood GS1-128 vöötkoodi formaadis (AI 91);
5.	toote nimetus;
6.	suurus;
7.	kogus ja ühik (pr/ PR);
8.	pakendamise tase (tase 3/3)* ja tarne aeg (kuu ja aasta);
9.	hankelepingu number ja partiinumber;
10.	hankelepingu number GS1-128 vöötkoodi formaadis (AI 10);
11.	müüja nimi;
12.	müüja aadress;
13.	tarne aadress.
*Tase 3 või tase 3/3 – pakendi säilitustingimused on kestvusega 5 aastat ventileeritavates püsiehitistes. Vedu toimub kinnises transpordis maismaal, õhus või vees. Pakend talub käitlemist mehaaniliste abivahenditega.
6	toote kontroll vastuvõtmisel
6.1	üleandmine ja vastuvõtmine
Üleandmisel-vastuvõtmisel kontrollitavad parameetrid:
•	nõuetekohaselt täidetud dokumentide olemasolu (saateleht)
•	transpordi kahjustused
•	transpordipakenditele kinnitatud markeerimissildi ja koguse vastavus dokumentidele (saateleht, arve)
•	transpordipakenditele ja pakkekastidele kinnitatud markeerimissildi ja kauba vastavus (koodid, toote nimetus, suurused)
Üleandmisel-vastuvõtmisel esinevate mittevastavuste korral ei toimu toodete vastuvõtmist.
6.2	kvaliteediline vastuvõtmine
Kvaliteedilisel vastuvõtmisel koostatakse akt.
Toodete vastavuse kontrollimine toimub iga saabuva partii juhuslikult valitud pakenditest vähemalt 5% ulatuses. Kui kontrollitud tooted ei vasta hankes esitatud tootenäidisele, on hankijal õigus kogu partii saata tagasi lepingupartnerile kauba kontrollimiseks ja parandamiseks. 
Kvaliteedilisel vastuvõtmisel läbiviidavate protseduuride loetelu:
•	pakendite ja pakendamise vastavus hankedokumentatsioonile;
•	toodete vastavus hankedokumentatsioonile; 
•	toodete vastavus tehnilisele kirjeldusele ja pakkumuses esitatud tootenäidisele;

7	LISAD
7.1	poolvillase soki joonid koos mõõtudega (mm) suurusele 29 

7.2	markeerimissildi näidised

Pakkumusele esitatavale tootenäidisele (tootenäidistele) trükkida „Lepingu number“ asemel sõna „Näidis“.